b'\n_START_ARTICLE_\nJost Gippert\n_START_SECTION_\nTalambuhay\n_START_PARAGRAPH_\nNoong 1972, si Jost Gippert ay nagtapos sa Leibniz-Himnasyo sa Essen (Altenessen), Germany. Mula 1972 hanggang 1977, pinag-aralan niya ang Comparative Lingguwistika, Indology, Japanese studies, at Sinolohiya sa Unibersidad ng Marburg at sa Berlin. Matapos ang kanyang pag-aaral noong 1977, nakatanggap siya ng Ph.D sa pamamagitan ng kanyang sanaysay tungkol sa \xe2\x80\x9ePalaugnayan ng pawatas pormasyon sa mga wikang Indo-European\xe2\x80\x9c. Mula 1977 hanggang 1990, nagtrabaho siya sa mga unibersidad sa Berlin, Vienna at Salzburg bilang isang katulong ng pananaliksik at bilang isang lektor ng unibersidad. Noong 1991, habang siya ay isang katulong ng pananaliksik sa Computational Lingguwistika ng Oriental, naging karapat-dapat siya na magturo sa Unibersidad ng Bamberg sa pamamagitan ng kanyang sanaysay na disertasyon tungkol sa \xe2\x80\x9eIranian loanwords sa wikang Armenian at Georgian\xe2\x80\x9c. Mula noong 1994, si Jost Gippert ay nagtuturo ng comparative lingguwistika sa unibersidad Goethe sa Frankfurt. Noong 1996 siya ay naging miyembro ng Gelati Science Academy (Georgia), at mula 2007 miyembro din siya ng departamento ng Wika sa Berlin-Brandenburg Academy of Sciences and Humanities. Si Jost Gippert ay hinirang na pandangal na propesor ng dalawang unibersidad sa Tbilisi, Georgia - 1997 sa Sulkhan Saba Orbeliani Unibersidad at 2009 sa Ivane Javakhishvili Unibersidad. Noong 2013 hinirang din siya bilang pandangal na doktor sa Unibersidad ng Shota Rustaveli sa Batumi, Georgia. Mula noon ang kanyang panawagan bilang propesor ng comparative lingguwistika, ang karamihan ng pananaliksik ni Jost Gippert ay tungkol sa kasaysayan ng mga wikang Indo-European at tungkol sa mga pinagmulan ng mga salitang Indo-European, pati na rin ang pangkalahatang lingguwistikang tipolohiya at lalo ang pag-aaral ng mga wika ng Caucasus. Dahil sa kanyang dedikasyon sa mga wika ng Caucasus, maraming internasyonal na proyekto ng pananaliksik sa paksa na ito ay natapos sa kanyang pangangasiwa. Ang pananaliksik ni Jost Gippert ay nakatutok sa makasaysayang lingguwistika, lingguwistik na tipolohiya, electronic text corpora, multimediang dokumentasyon ng mga wika at electronic na pagsusuri ng mga manuskrito.\n_START_SECTION_\nTITUS, ARMAZI, GNC at LOEWE\n_START_PARAGRAPH_\nSi Jost Gippert ay ang tagapagtatag at direktor ng proyektong TITUS (Thesaurus of Indo-Germanic texts and speeches). Mula ng magsimula ito noong 1987, ang layunin ng proyekto nito ay ang maging kompleto na at maaari ng makita kahit saan ang materyal ng iba\'t-ibang wikang Indo-European. Noong 1999, sinimulan niya ang proyektong ARMAZI (Mga Wika at Kulturang Caucasian: Electronic Documentation). Ang proyektong ito ay nagbalak ng isang malawakang koleksyon ng materyal ng mga wikang Caucasian. Ang proyektong ARMAZI ay nagbunga ng Georgian National Corpus (GNC). Mula noong 2010, si Jost Gippert ay ang pinuno ng center "Digital Humanities in the State of Hesse: Integrated Processing and Analysis of Text-based Corpora" sa loob ng yunit ng "Federal Offensive for the Development of Scientific and Economic Excellence\xe2\x80\x9c (LOEWE). Ang center na ito ay isang pakikipagtulungan ng Goethe University of Frankfurt at ng Technical University of Darmstadt, at mayroon siyang karagdagang suporta mula sa Goethe Museum Frankfurt.\n_START_SECTION_\nElectronic pagsusuri ng mga manuskrito\n_START_PARAGRAPH_\nNoong 1990s, si Jost Gippert ay nakitungo sa mga manuskritong Oriental, upang maging digital ang mga ito (halimbawa, ang mga manuskritong Tocharian sa Berlin Turfan Collection). Higit pa rito, nagsaayos si Jost Gippert ng mga gawain kabilang ang mga manuskritong palimpsest na Caucasian-Albanian na natagpuan sa Bundok ng Sinai. Dahil sa kanyang mga gawa na ito, sumali si Jost Gippert sa grupong pananaliksik "Manuscript Cultures" sa Unibersidad ng Hamburg. Noong tag-init ng 2013, bumisita siyang muli sa Unibersidad ng Hamburg, bilang isang Petra Kappert Fellow, at nakilahok siya sa pagpapaliwanag ng "Encyclopedia of Manuscript Cultures" at ng handbook "Comparative Oriental Manuscript Studies".'